Diari Oficial de la Generalitat Valenciana


Sumari del DOGV 4795, del 12-07-2004 (2004/6881)

RESOLUCIÓ de 29 de juny de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de la relació d'entitats locals adherides al conveni marc de col·laboració, entre la Generalitat Valenciana, a través de la Conselleria de Medi Ambient i l'entitat Ecovidrio, SA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4795

Data del DOGV
:   12-07-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/6881


Data del document
:   29-06-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Medi Ambient
    * cooperació administrativa
    * administració local
    * reciclatge de residus
    * empresa privada

RESOLUCIÓ de 29 de juny de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de la relació d'entitats locals adherides al conveni marc de col·laboració, entre la Generalitat Valenciana, a través de la Conselleria de Medi Ambient i l'entitat Ecovidrio, SA. [2004/6881]
  
Amb data 31 d'octubre del 2001 es va subscriure, després de la tramitació reglamentària prèvia, un conveni marc de col·laboració entre la Generalitat Valenciana, mitjançant la Conselleria de Medi Ambient, i l'entitat Ecovidrio, SA., la finalitat del qual és la de garantir, en l'àmbit de la Comunitat Valenciana, el compliment de la Llei 11/1997, de 24 d'abril, d'Envasos i Residus d'Envasos, i el seu reglament de desplegament aprovat pel Reial Decret 782/1998, de 30 d'abril, com també possibilitar la participació dels ens locals en el Sistema Integrat de Gestió d'Envasos i Residus d'Envasos autoritzat a Ecovidrio, SA.
  
En compliment del que establix l'article 3.4 del Decret 20/1993, de 8 de febrer, del Govern Valencià, la Resolució de 23 de novembre del 2001, de la Subsecretaria del Secretariat del Govern i Relacions amb les Corts de la Presidència de la Generalitat, disposa la publicació d'este conveni, el qual queda inscrit en el Registre de Convenis amb el número 0806/2001.
  
D'acord amb la clàusula sisena del conveni marc la participació voluntària de les entitats locals es formalitzarà amb la firma, en triple exemplar, d'un protocol d'adhesió, segons model inclòs en el seu annex I, i prèviament s'haurà d'adoptar el corresponent acord exprés del ple municipal en què conste l'acceptació de les condicions del conveni marc. La Conselleria de Medi Ambient notificarà a Ecovidrio, SA. l'adhesió de cada entitat local participant, i quedarà un altre exemplar subscrit adjunt al conveni marc com a annex, el qual formarà part integrant d'este a tots els efectes.
  
A través de la Resolució de 4 d'abril de 2003, del conseller de Medi Ambient, s'accepten els protocols d'adhesió subscrits per determinades entitats locals al conveni marc de referència, per això i en compliment del que establix l'article 3.4 del Decret 20/1993, de 8 de febrer, del Govern Valencià, procedix la publicació al Diari Oficial de la Generalitat Valenciana, com annex a esta resolució, de la relació de les entitats locals que han subscrit el protocol d'adhesió, especificat en la clàusula sisena del conveni marc, amb les particularitats corresponents de cadascuna d'elles, tal i com consta en la Resolució del conseller de Medi Ambient, com també el número corresponent d'inscripció en el Registre de Convenis assignat a cada un d'ells.
  
València, 29 de juny de 2004.- La directora general de Relacions amb les Corts i Secretariat del Govern: Alida C. Mas Taberner.